b'\n_START_ARTICLE_\nMnemotehnika\n_START_PARAGRAPH_\nMnemot\xc3\xa9hnika je tehnika pomnjenja oziroma zapomnitve. Etimologija besede je povezana z Mnemosyne, ime titana, ki pooseblja spomin v gr\xc5\xa1ki mitologiji. Mnemotehnika je lahko besedna, \xc5\xa1tevilska ali vizualna. Pomaga nam pri pomnjenju dejstev pa tudi asociacij.\n_START_SECTION_\nPi\n_START_PARAGRAPH_\nZnan ulomek, 22/7 = 3,14, je soliden pribli\xc5\xbeek \xc5\xa1tevila \xcf\x80. Precej bolj\xc5\xa1i pribli\xc5\xbeek \xc5\xa1tevila \xcf\x80 si zapomnimo takole: zapi\xc5\xa1imo 11 33 55 in zadnje tri \xc5\xa1tevilke delimo s prvimi 355/113 = 3,141592!_NEWLINE_Obstajajo tudi verzi, ki z dol\xc5\xbeino besed nakazujejo \xcf\x80. V angle\xc5\xa1\xc4\x8dini:_NEWLINE__NEWLINE_Now I, even I, would celebrate In rhymes unapt, the great Immortal Syracusan ..._NEWLINE_May I have a large container of coffee?  _NEWLINE_But I must a while endeavour to reckon right _NEWLINE_How I want a drink,alcoholic of course,after the heavy lectures involving quantum mechanics  _NEWLINE_Dalj\xc5\xa1i primerek (740 decimalk oz. besed v pesmi) se za\xc4\x8dne takole:_NEWLINE__NEWLINE_Poe, E.: Near a Raven. Midnights so dreary, tired and weary. Silently pondering volumes extolling all by-now obsolete lore..._NEWLINE_Pa \xc5\xa1e slovenski dose\xc5\xbeek:_NEWLINE__NEWLINE_Kdo o tebi z glavo razmi\xc5\xa1lja da spomni \xc5\xa1tevk teh?\n_START_SECTION_\nEulerjevo \xc5\xa1tevilo\n_START_PARAGRAPH_\nZapi\xc5\xa1imo \xc5\xa1tevilo takole: 2.7 1828 1828 45 90 45 23. In sedaj mnemotehnika: 2,7 ste gotovo \xc5\xbee poznali; dvakrat se pojavi 1828, ki je rojstna letnica naslednjih znanih ljudi: Jules Verne, Henrik Ibsen, Jean Henri Dunant in Lev Nikolajevi\xc4\x8d Tolstoj. 45 se pojavi dvakrat, vsota je 90, za povrh pa si zapomnimo \xc5\xa1e 23.\n_START_SECTION_\nSpol v latin\xc5\xa1\xc4\x8dini\n_START_PARAGRAPH_\nMo\xc5\xbe, narodov, vetrov in rek, imena mo\xc5\xa1ka so povprek._NEWLINE__NEWLINE_\xc5\xbdena, dreves, otokov zgolj, de\xc5\xbeel in mest je \xc5\xbeenski spol._NEWLINE__NEWLINE_A kar se sklanjati ne da, to naj za neutrum sploh velja.\n_START_SECTION_\nLunine mene\n_START_PARAGRAPH_\nKdaj je prvi in kdaj zadnji krajec? Ob prvem krajcu se Luna Debeli, ob zadnjem pa Crkuje, \xc4\x8drki spominjata na obliko Lune.\n_START_SECTION_\n\xc5\xa0tevilo dni v mesecu\n_START_PARAGRAPH_\n\xc4\x8ce pogledamo \xc4\x8dlenke (glej sliko) si zapomnimo kateri meseci imajo 30 in kateri 31 dni. Prav tako lahko to storimo na klavirski tipkovnici, kjer \xc4\x8drne tipke predstavljajo mesece s 30 (28/29) in bele z 31-imi dnevi, \xc4\x8de za\xc4\x8dnemo na fonu f.\n_START_SECTION_\nLiho/sodo \xc5\xa1tevilo\n_START_PARAGRAPH_\nLIho (neparno) in sOdo (parno) - I spominja na enko (neparno), 0, na katero spominja \xc4\x8drka O pa je parno \xc5\xa1tevilo.\n_START_SECTION_\nKapniki\n_START_PARAGRAPH_\nKako lo\xc4\x8diti stalaktite in stalagmite? Eni rasejo s stropa drugi s tal. StalakTit rase s stropa (\xc4\x8drka T vizualno spominja na kapnik).\n_START_SECTION_\nBarve zastave Republike Slovenije\n_START_PARAGRAPH_\nBarve zastave Republike Slovenije (od spodaj gor) se da zapomniti s pomo\xc4\x8djo "belih, zasne\xc5\xbeenih gora"._NEWLINE_Bela je gor, zaradi gor.\n_START_SECTION_\nZapletene mnemotehnike\n_START_PARAGRAPH_\nZapletenej\xc5\xa1e mnemotehnike si obi\xc4\x8dajno ustvari \xc4\x8dlovek sam na razli\xc4\x8dne na\xc4\x8dine. Na primer, pojme, ki si jih \xc5\xbeeli zapomniti pove\xc5\xbee v\xc2\xa0\xc2\xbbzgodbo\xc2\xab, ki jo mora sicer vseeno nekajkrat ponoviti._NEWLINE_Druga mo\xc5\xbenost je vizualizacija. \xc4\x8ce si \xc5\xbeelim zapomniti \xc5\xa1tevilko 25358, opazim, da na \xc5\xa1tevilski tipkovnici (kalkulatorja, telefona) \xc5\xa1tevilke oblikujejo \xc4\x8drko L. Taka avtomatika pa je v\xc4\x8dasih \xc5\xa1kodljiva. \xc4\x8ce si tako ali druga\xc4\x8de zapomnimo \xc5\xa1teviko ban\xc4\x8dne kartice, jo najve\xc4\x8dkrat samodejno vtipkamo, ne da bi sploh gledali tipkovnico. Na nekaterih bankomatih pa se \xc5\xa1tevilske tipkovnice od zgoraj za\xc4\x8dnejo s \xc5\xa1tevilkami 1, 2, 3 in ne s 7, 8, 9, kot je v veliki ve\xc4\x8dini in avtomatika seveda odpove._NEWLINE_Tudi ra\xc4\x8dunalni\xc5\xa1ka gesla si laho zapomnimo in tudi tvorimo z uporabo mnemotehnike. Namesto gesel 12345, qwertz in marija74, si zamislimo dobro geslo sir3zzgvd z mnemotehniko Seveda Imam Rad 3 Zrezke Z Gobami Vsak Dan.'